sasicodes/solvari-1 huggingface dataset:
இந்த எழுத்து மனம் கூடு விட்டுக் கூடு பாய்ந்து எந்தெந்தப் பாத்திரங்கள் வழியாக என்ன பேசியது அவற்றில் உங்களைக் கவர்ந்தவை எவை என்பதை மீளாய்வு செய்வதும் மறுவாசிப்பு செய்து பார்ப்பதும் ஜெயமோகன் ரசிகர்களுக்கு அவ்வளவு உவப்பானதாக இல்லாமல் இருக்கலாம்.
அன்று குருசேவ் கும்பல்களும் டிராட்ஸ்கியவாதிகளும் ஸ்டாலின் மீது எவ்வளவுதான் அவதூறுகளை அள்ளி வீசியபோதும் உலகெங்குமுள்ள உண்மையான மார்க்சியலெனினியவாதிகளின் மனங்களில் இருந்து தோழர் ஸ்டாலின் அவர்களை அகற்ற முடியவில்லை.
இன்று மீண்டும் தங்களைத் தாங்களே மாக்சியவாதிகள் என அழைத்துக்கொள்ளும் சிலரஇ தோழர் ஸ்டாலின் அவர்களை விமர்சனம் செய்வதாக கூறிக்கொண்டு அவரை முழுமையாக மறுதலிக்க முயற்சி செய்கின்றனர்.
மாறாக உண்மையான கம்யுனிஸ்ட்டுக்கள் தோழர் ஸ்டாலின் அவர்களையும் அவர் பாதுகாத்து வளர்த்த மார்க்சியலெனினியத்தையும் உயர்த்திப்பிடிப்பார்கள் என உறுதியாக தெரிவித்துக் கொள்கிறோம்.
என்பன குறித்துஇ மாபெரும் விவாதத்தின்போது தோழர் மாசேதுங் தலைமையிலான சீனக் கம்யனிஸ்ட் கட்சியின் கருத்துக்கள் செங்கொடி மற்றும் மக்கள் தினசரியில் கட்டுரைகளாக வெளிவந்தன.
ஸ்டாலின் பற்றிய பிரச்சனையின் மீது ரஸ்சிய கம்யுனிஸ்ட் கட்சி மத்திய கமிட்டியின் பகிரங்க கடிதத்தின் மீதான சீனக் கம்யுனிஸ்ட் கட்சியின் இரண்டாவது விமர்சனம்.
பல்வேறு வர்க்கங்களும் அவற்றின் அரசியல் கட்சிகளும் குழுக்களும் வௌவேறு கண்ணோட்டங்களில் இன்றைக்கு பெரும் விவாதத்திற்குள்ளாகிய ஒரு விடயமாக அது இருக்கின்றது.
ஆனால் இப் பிரச்சனையில் சர்வதேச உழைக்கும் வர்க்கம் மற்றும் புரட்சிகர மக்களின் பெரும்பான்மையினரிடையே கிட்டத்தட்ட ஒரு ஏகோபித்த உடன்பாடு இருக்கிறது.
தனி நபர் வழிபாட்டை எதிர்ப்பது என்ற சாக்கில் தோழர் குருசேவ் ஸ்டாலினை முழுவதுமாக மறுத்த போது அவர் குருசேவ் மிகவும் தவறாகவும் உள்நோக்கம் கொண்டவராகவும் இருந்தார் என்று சீனக் கம்யுனிஸ்ட் கட்சி எப்போதும் கருதி வந்திருக்கிறது.
ரஸ்சிய கம்யுனிஸ்ட் கட்சி மத்திய கமிட்டியின் பகிரங்க கடிதம் கொள்கை வழிப்பட்ட எங்கள் வாதங்களுக்கு பதில் எதுவும் சொல்வதைத் தவிர்க்கிறது.
ஆனால் வெறுமனே சீனக் கம்யுனிஸ்ட் கட்சியை தனிநபர் வழிபாட்டின் ஆதரவாளர்கள்ஸ்டாலினுடைய தவறான கருத்துக்களைக் கூவி விற்பவர்கள் என்று முத்திரை குத்துகிறது.
மென்விக்குகளை எதிர்த்துப் போராடியபோது லெனின் சொன்னார் கொள்கை ரீதியான பிரச்சனையில் எதிராளியினுடைய ஒரு வாதத்திற்கு பதில் சொல்லாமல் அவன் மீது இரக்கம் காட்டுவதாக சொல்வது விவாதிப்பதாக பொருளாகாது.
ரஸ்சிய கம்யுனிஸ்ட் கட்சி மத்திய கமிட்டி தனது பகிரங்க கடிதத்தில் காட்டியுள்ள மனப்பான்மையானது மென்விக்களுடைய மனப்பான்மையுடன் துல்லியமாகப் பொருந்துவதாகும்.
பகிரங்கக் கடிதமானது விவாதத்திற்கு பதிலாக அவதூறு செய்வதை மேற்கொண்ட போதிலும் நாங்கள் கொள்கை ரீதியான விவரங்கள் மூலமாகவும் மறுக்க முடியாத உண்மைகள் மூலமாகவும் அதற்கு பதில் அளிக்க விரும்புகிறோம்.
லெனினுடைய மறைவுக்குப் பின்னர் ஸ்டாலின் ரஸ்சிய நாட்டின் கட்சி மற்றும் அரசாங்கத்தின் தலைவராக ஆனது மட்டுமல்ல சர்வதேச கம்யுனிச இயக்கத்தின் அங்கீகரிக்கப்பட்ட தலைவராகவும் ஆனார்.
பாட்டாளி வர்க்க சர்வாதிகாரத்தின் வரலாற்றிலும் சரி சர்வதேச கம்யுனிச இயக்க வரலாற்றிலும் சரி ஸ்டாலினுடைய செயல்பாடுகள் மிகவும் முக்கியமான இடத்தை வகிக்கின்றன.
ஸ்டாலினை எவ்வாறு மதிப்பிடுவது ஸ்டாலினைப் பற்றி என்ன அணுகுமுறையை மேற்கொள்வது என்பது ஸ்டாலினை மட்டுமே மதிப்பிடும் ஒன்றல்ல மிக முக்கியமாக லெனின் மறைவில் இருந்து சர்வதேச கம்யுனிச இயக்கம் மற்றும் பாட்டாளி வர்க்க சர்வாதிகாரத்தின் வரலாற்று அனுபவங்களை எவ்வாறு தொகுப்பது என்ற பிரச்சனையாகும் என்ற நிலையை சீனக் கம்யுனிஸ்ட் கட்சி தொடர்ந்து மேற்கொண்டு வந்துள்ளது.
சர்வதேச கம்யுனிச இயக்கம் முழுவதையும் பாதிக்கக்கூடிய இந்த கொள்கைரீதியான பிரச்சினையைப்பற்றி அவர் முன்கூட்டியே சகோதரக் கட்சிகளிடம் கலந்தாலோசிக்கத் தவறினார்.
ரஸ்சிய கம்யுனிஸ்ட் கட்சித் தலைமையின் கருத்திலிருந்து மாறுபட்ட வகையில் ஸ்டாலின் பற்றிய மதிப்பீட்டுக்கு வந்தவர்களை தனிநபர் வழிபாட்டின் பாதுகாவலர்கள் என்றும் ரஸ்சிய கம்யுனிஸ்ட் கட்சியின் உள் விவகாரங்களில் தலையிடுபவர்கள் என்றும் வர்ணிக்கப்பட்டனர்.
ஆனால் முதல் பாட்டாளி வர்க்க சர்வாதிகார அரசின் வரலாற்று அனுபவத்தின் சர்வதேச முக்கியத்துவத்தையோ அல்லது சர்வதேச கம்யுனிச இயக்கத்தின் தலைவராக ஸ்டாலின் இருந்தார் என்ற வரலாற்று உண்மையையோ யாரும் மறுக்க முடியாது.
இதன் விளைவாக ஸ்டாலின் பற்றிய மதிப்பீடு சர்வதேச கம்யுனிச இயக்கம் முழுவதையும் பாதிக்கக்கூடிய ஒரு முக்கிய கொள்கைப் பிரச்சனையாகும் என்பதை யாரும் மறுக்க முடியாது.
அப்படியானால் பிற சகோதரக் கட்சிகள் ஸ்டாலினைப் பற்றிய யதார்த்தமான ஆய்வையும் மதிப்பீட்டையும் மேற்கொள்வதை ரசிய கம்யுனிஸ்ட் கட்சி தலைவர்கள் எந்த அடிப்படையில் அனுமதிக்க மறுக்கிறார்கள்?
ஸ்டாலினுடைய சிறப்பு அம்சங்களையும் குறைபாடுகளையும் பற்றி முழுமையான விஞ்ஞானரீதியான ஆய்வை வரலாற்றுப் பொருள்முதவாத அடிப்படையில் மேற்கொள்ள வேண்டும் என்று தொடர்ந்து வலியுறுத்தி வந்ததோடு ஸ்டாலினை முழுவதுமாக மறுதலிக்கக்கூடிய அகவயமான பண்பாடற்ற கருத்து முதல்வாத வரலாற்று ஆய்வு முறையையும் தான்தோன்றித்தனமான வரலாற்று புரட்டலையும் சீனக் கம்யுனிஸ்ட் கட்சி தொடர்ந்து எதிர்த்து வந்துள்ளது.
ஸ்டாலின் சித்தாந்த மற்றும் சமூக வரலாற்று வேர்களைக் கொண்ட தவறுகளைச் செய்தார் என்பதை சீனக் கம்யுனிஸ்ட் கட்சி இடைவிடாது கூறி வந்துள்ளது.
ஆனால் நாங்கள் ஸ்டாலின் பற்றிய முறையற்ற விமர்சனத்தையும் தவறான நிலைப்பாட்டில் இருந்து தவறான முறைகளில் செய்யப்படும் விமர்சனத்தையும் இடைவிடாது எதிர்த்து வந்துள்ளோம்.
லெனின் மறைவுக்கு பிறகு உள்நாட்டு வெளிநாட்டு எதிரிகளை எதிர்த்து தீர்மானகரமாகப் போராடுவதிலும் உலகின் முதல் சோசலிச அரசை பாதுகாப்பதிலும் உறுதிப்படுத்துவதிலும் ரஸ்சிய கம்யுனிஸ்ட் கட்சியையும் ரஸ்சிய மக்களையும் அவர் வழி நடத்தினார்.
சோசலிச தொழில் மயமாக்கல் பாதை விவசாயக் கூட்டுப்பண்ணை முறை ஆகியவற்றை உயர்த்திப் பிடிப்பதிலும் சோசலிச மாற்றம் சோசலிச கட்டுமானம் ஆகியவற்றில் பெரும் வெற்றிகளை ஈட்டுவதிலும் ரஸ்சிய கம்யுனிஸ்ட் கட்சியையும் ரஸ்சிய மக்களையும் அவர் வழி நடத்திச் சென்றார்.
பாசிச எதிர்ப்பு யுத்தத்தின் மாபெரும் வெற்றிக்கான கடுமையான நெடிய போராட்டத்தில் ரஸ்சிய கம்யுனிஸ்ட் கட்சியையும் ரஸ்சிய மக்களையும் ரஸ்சிய ராணுவத்தையும் அவர் வழி நடத்திச் சென்றார்.
பல்வேறு வகை சந்தர்ப்பவாதத்திற்கு எதிராகவும் டிராட்ஸ்கியவாதிகள ஜீனோ வாதிகள் புகாரின்வாதிகள் மற்றும் பிற முதலாளித்துவ ஏஜென்டுகள் ஆகிய லெனிய விரோதிகளுக்கு எதிராகவும் நடந்த போராட்டத்தில் ஸ்டாலின் மார்க்சிய லெனியத்தைப் பாதுகாத்து வளர்த்தார்.
அழிக்க முடியாத மார்க்சிய லெனிய படைப்புகளாக விளங்கும் ஏராளமான கோட்பாட்டு ரீதியான படைப்புகள் மூலமாக ஸ்டாலின் சர்வதேச கம்யுனிச இயக்கத்திற்கு நிரந்தரமான பங்களிப்பை செய்துள்ளார்.
சீனமக்கள் உட்பட அனைத்து மக்களின் புரட்சிகர போராட்டங்களுக்கு பெருமளவு உதவக் கூடிய பாட்டாளி வர்க்க சர்வதேசியத்திற்கு முற்றிலும் பொருந்திய அயலுறவுக் கொள்கையைக் கடைப்பிடிப்பதிலும் ரசிய கட்சி மற்றும் அரசாங்கத்தை ஸ்டாலின் வழி நடத்தினார்.
ஏகாதிபத்தியவாதிகள் மற்றும் அனைத்து எதிர்ப் புரட்சியாளர்களின் இணக்கமற்ற எதிரியான ஸ்டாலின் அவர்களுக்கு எதிரான போராட்டத்தை வழி நடத்திச் செல்வதில் வரலாற்றுப் பேரலைகளின் முன்னனியில் நின்றார்.
ஸ்டாலினுடைய நடவடிக்கைகள் மாபெரும் ரசிய கம்யுனிஸ்ட் கட்சியின் மாபெரும் ரசிய மக்களின் போராட்டங்களுடன் மிக நெருக்கமாகவும் உலக முழுவதிலுமுள்ள மக்களின் புரட்சிகர போராட்டங்களுடன் பிரிக்க முடியாத வகையிலும் பிணைக்கப்பட்டிருக்கின்றன.
ஒரு மாபெரும் மார்க்சியலெனினியவாதியும் பாட்டாளி வர்க்கப் புரட்சியாளருமாகிய ஸ்டாலின் ரஸ்சிய மக்களுக்கும் சர்வதேச கம்யுனிச இயக்கத்திற்கும் மகத்தான பணி புரிந்துள்ள அதே வேளையில் சில தவறுகளையும் செய்துள்ளார் என்பது உண்மையே.
பாட்டாளிவர்க்க சர்வாதிகாரம் தனக்கு முன்னுதாரணமாக பின்பற்றி செல்ல எதுவும் இல்லாத காலத்தில் ஸ்டாலின் இழைத்த சில தவறுகள் கொள்கை ரீதியானவை.
தனது சிந்தனை முறையில் ஸ்டாலின் ஒரு சில பிரச்சனைகளில் இயக்கவியல் பொருள்முதல்வாதத்திலிருந்து விலகி இயக்க மறுப்பியல் மற்றும் அகநிலைப் போக்கிற்கு இரையானார்.
கட்சியின் உள்ளேயும் வெளியேயும் நடந்த போராட்டங்களில் ஒரு சில சமயங்களில் ஒரு சில பிரச்சனைகளில் இயல்வாகவே மாறுபட்டுள்ள இரண்டுவகையான முரன்பாடுகளை அதாவது நமக்கும் எதிரிக்கும் உள்ள முரண்பாட்டையும் மக்களுக்கிடையே உள்ள முரண்பாட்டையும் அவர் போட்டுக் குழப்பிவிட்டார்.
ஸ்டாலின் எதிர்ப்புரட்சியை நசுக்குவதில் ஈடுபட்டபோது தண்டிக்கப்படவேண்டிய பல எதிர்புரட்சியாளர்கள் உரிய தண்டனையைப் பெற்றார்கள்.
கட்சி மற்றும் அரச அமைப்புகள் சம்பந்தப்பட்ட விவகாரங்களில் அவர் பாட்டாளிவர்க்க ஜனநாயக மத்தியத்துவத்தை முழுமையாக கடைப்பிடிக்கவில்லை.
ஸ்டாலினுடைய சிந்தனைகளையும் பணிகளையும் ஒட்டுமொத்தமாக தொகுத்து பார்க்கும்போது ஒவ்வொரு நேர்மையான கம்யுனிஸ்ட்டும் சந்தேகத்திற்கு இடமின்றி வரலாற்றுக்கு மதிப்பு கொடுத்து ஸ்டாலினிடம் இருந்த பிரதானமானவற்றை முதலில் கவனிப்பான்.
எனவே ஸ்டாலினுடைய தவறுகள் சரியான வகையில் மதிப்பிடப்பட்டு விமர்சிக்கப்பட்டு களையப்படும்போது ஸ்டாலினுடைய வாழ்க்கையில் பிரதானமாக இருந்தவற்றை பாதுகாப்பதும் அவர் பாதுகாத்து வளர்த்த மார்க்சியலெனியத்தைப் பாதுகாப்பதும் அவசியமாகும்.
இரண்டாம் பட்சமானவையாக மட்டுமே இருந்த ஸ்டாலினுடைய தவறுகள் வரலாற்றுப் படிப்பனையாக எடுத்துக் கொள்ளப்படுமாயின் அது பயனள்ளதாக இருக்கும்.
ரஸ்சியா மற்றும் பிற நாடுகளது கம்யுனிஸ்டுகள் அந்த தவறுகளை மீண்டும் இழைக்காமலிருப்பதற்கு அல்லது தவறுகளை குறைத்துக் கொள்வதற்கு இந்தப் படிப்பினைகள் எச்சரிக்கையாகப் பயன்படும்.
நேர்மறை மற்றும் எதிர் மறையானவரலாற்றுப் படிப்பினைகள் அவை வரலாற்று உண்மைகளைத் திரித்துப் புரட்டாமலும் சரியாகத் தொகுத்தும் உறுதிசெய்யப்பட்டும் இருப்பின் அவை அனைத்து கம்யுனிஸ்டுக்களுக்கும் பயனுள்ளவையாக இருக்கும்.
பல தவறுகள் இருப்பினும் மாபெரும் பாட்டாளி வர்க்கப் புரட்சியாளராக இருந்த பெபல் ரோசாலுச்சம்பர்க் போன்றவர்களுடன் மார்க்சியவாதிகளின் அணுகுமுறை இரண்டாவது அகிலத்தின் திரிபுவாதிகளுடனான அணுகுமுறையில் இருந்து முற்றிலும் வேறுபட்டதாக இருக்கும் என்று லெனின் பல சமயங்களில் சுட்டிக்காட்டினார்.
மாறாக அத்தகைய உதாரணங்கள் மூலமாக அவற்றை எவ்வாறு தவிர்ப்பது புரட்சிகர மார்க்சியத்தின் கடும் தேவைகளுக்கு எவ்வாறு ஈடுகொடுப்பது என்பதைக் கற்றுக்கொண்டார்கள்.
பெபலும் ரோசாலுக்சம்பர்க்கும் மாபெரும் கம்யுனிஸ்டுகள் மேலும் அவர்களுடைய தவறுகளுக்கு பின்பும் கழுகுகளாகவே திகழ்ந்தார்கள்.
பெபல் மற்றும் ரோசாலுக்சம்பர்க்கின் வரலாற்று பாத்திரங்கள் எந்த வழியிலும் ஸ்டாலினுடைய பாத்திரத்துடன் ஒப்பிடப்பட முடியாதவை.
ஸ்டாலின் ஒரு வரலாற்று சகாப்தம் முழுவதும் பாட்டாளி வர்க்க சர்வாதிகாரம் மற்றும் சர்வதேச கம்யுனிச இயக்கத்தின் மாபெரும் தலைவராக இருந்தார்.
ஸ்டாலினைப் பாதுகாப்பதாக சீனக் கம்யுனிஸ்ட் கட்சி மீது ரஸ்சியக் கம்யுனிஸ்ட் கட்சித் தலைவர்கள் குற்றம் சாட்டுகிறார்கள்.
குருசேவ் வரலாற்றை திரித்து ஸ்டாலினை முழுவதுமாக மறுதலிக்கும்போது இயல்பாகவே நாங்கள் சர்வதேச கம்யுனிச இயக்கத்தின் நலன்களையொட்டி ஸ்டாலினைப் பாதுகாக்க வேண்டிய தவிர்க்க முடியாத வரலாற்றுக் கடமையை ஏற்றுள்ளோம்.
மார்க்சியலெனினியத்தின் மீது பற்றுறுதி கொண்ட அனைத்து கம்யுனிஸ்டுக்களும் அனைத்து உறுதி மிக்க புரட்சியாளர்களும் அனைத்து நேர்மையான உள்ளம் கொண்ட மக்களும் இதையே செய்து வருகிறார்கள்.
நீண்ட காலத்திற்கு முன்பே சீனக் கம்யுனிஸ்டுகள் ஸ்டாலினுடைய தவறுகளில் சிலவற்றின் நேரடி அனுபவத்தைப் பெற்றிருக்கிறார்கள்.
ஒரு சமயத்திலோ அல்லது மற்றொரு சமயத்திலோ சீனக் கம்யுனிஸ்ட் கட்சியில் எழுந்த தவறான இடது மற்றும் வலது சந்தர்ப்பவாதப் பாதைகளில் சில ஸ்டாலினுடைய ஒரு சில தவறுகளின் தாக்கத்தினால் எழுந்தவை என்பது அப்பாதைகள் தோன்றுவதற்கான சர்வதேச அடிப்படைகள் ஆகும்.
ஆனால் ஸ்டாலினால் முன்வைக்கப்பட்ட சில தவறான கருத்துக்கள் சீனத் தோழர்கள் சிலரால் ஏற்றுக்கொள்ளப்பட்டு கையாளப்பட்டதற்கான பொறுப்பினை சீனர்களாகிய நாங்கள் ஏற்றுக்கொள்கிறோம்.
எனவே இடது மற்றும் வலது சந்தர்ப்பவாதத்தற்கு எதிரான தனது போராட்டத்தில் எங்களது கட்சி தவறிழைத்த தனது சொந்த தோழர்களைத்தான் விமர்சித்ததே தவிர ஒருபோதும் ஸ்டாலின் மீது பழியைப் போடவில்லை.
தவறையும் சரியையும் பிரித்துப் பார்ப்பதும் தகுந்த படிப்பினைகளைக் கற்றுக் கொள்வதும் புரட்சிகர இலட்சியத்தை முன்னெடுத்துச் செல்வதும்தான் எங்கள் விமர்சனத்தின் நோக்கமாக இருந்தது.
அவர்கள் அவ்வாறு செய்யத் தவறினால் அவர்கள் தங்கள் ஒளிவு மறைவான சீர்குலைவு நடவடிக்கைகளுக்காக ரகசிய குழுக்களை கட்டியமைக்கவில்லையெனில் தங்கள் சொந்த நடைமுறை அனுபவத்தால் படிப்படியாக கற்றுக்கொள்ளும்வரை காத்திருந்தோம்.
நாங்கள் ஜக்கியத்திற்கான விருப்பத்திலிருந்து தொடங்கி விமர்சனம் மற்றும் போராட்டங்களின் வழியாக ஒரு புதிய அடிப்படையிலான ஒரு புதிய ஜக்கியத்தை வந்தடைந்தோம்.
அவர்கள் ஸ்டாலின் வாழ்க்கையைப் பற்றியும பணிகளைப் பற்றியும் ஒட்டுமொத்த வரலாற்று ரீதியான மற்றும் விஞ்ஞான ரீதியான பகுப்பாய்வினைச் செய்யாமல் சரி தவறுகளை வேறுபடுத்திப் பார்க்காமல் அவரை முழுவதுமாக மறுதலித்துள்ளார்கள்.
மாறாக ஸ்டாலினுக்கு எதிராக மக்கள் மனதை நச்சுப் படுத்தும் பொருட்டு அவர் மீது கீழ்த் தரமான தனிப்பட்ட தாக்குதல்களைத் தொடுத்தார்கள்.
குருசேவ் ஸ்டாலினை ஒரு கொலைகாரன் என்றும் ஒரு குற்றவாளி என்றும் ஒரு கொள்ளைக்காரன் என்றும் ஒரு சூதாடி என்றும் பயங்கர இவான போன்ற ஒரு கொடுங்கோலன் என்றும் ரஸ்சிய வரலாற்றிலே மிகப்பெரிய சர்வாதிகாரி என்றும் ஒரு மடையன் என்றும் ஒரு முட்டாள் என்றும் இன்ன பிற சொற்களால் அவதூறு செய்தார்.
இத்தகைய அசிங்கமான அவக்கேடான வன்மம் மிக்க வார்த்தைகளை நாங்கள் சுட்டிக்காட்ட நிர்ப்பந்திக்கப்பட்டிருக்கும் அதேசமயம் இது எங்கள் தாளையும் பேனாவையும் அசிங்கப்படுத்திவிடுமோ என்று நாங்கள் அஞ்சுகிறோம்.
அப்படியானால் ரஸ்சிய மக்கள் முப்பதாண்டு காலம் ரஸ்சிய வரலாற்றிலேயே மிகப் பெரிய சர்வாதிகாரியின் கொடுங்கோன்மையின் கீழ் வாழ்ந்தார்கள் சோசலிச அமைப்பு முறையின் கீழ் அல்ல என்று என்று இது பொருள்படவில்லையா?
இது மாபெரும் ரஸ்சிய கம்யுனிஸ்ட் கட்சியும் மாபெரும் ரஸ்சிய மக்களும் உலக முழுவதுமுள்ள மக்களுக்கு முப்பதாண்டு காலமாக வழங்கி வந்த அனுபவம் பாட்டாளி வர்க்க சர்வாதிகாரத்தின் அனுபவமல்ல மாறாக ஒரு நிலப் பிரபுத்துவக் கொடுங்கோலன் ஆட்சியில் பெற்ற அனுபவம் என்று பொருள்படவில்லையா?
மாபெரும் ரஸ்சிய மக்களும் ரஸ்சிய கம்யுனிஸ்டுகளும் உலக முழுவதுமுள்ள மார்க்சிய லெனினியர்களும் இந்தப் பழிச்சொல்லை முற்றிலும் மறுக்கிறார்கள்.
இது உலகின் முதலாவது சோவியத் அரசு ஒரு நீண்ட கால அளவுக்கு ஒரு கொள்ளைக்காரனால் தலைமை தாங்கப்பட்டு வந்தது என்று பொருள்படவில்லையா?
வீர மிக்க புரட்சிகர போராட்டங்களை நடத்தியுள்ள ரஸ்சிய கம்யுனிஸ்ட் கட்சி கடந்த பல பத்தாண்டுகளாக ஒரு மடையனை தனது தலைவராக கொண்டிருந்தது என்று இதனால் பொருள்படவில்லையா?
இது பாசிச எதிர்ப்பு யுத்தத்தில் வெற்றியீட்டிய மாபெரும் ரஸ்சிய ராணுவம் ஒரு முட்டாளை தனது தலைமைத் தளபதியாக கொண்டிருந்தது என்று பொருள்படவில்லையா?
புகழ் பெற்ற ரஸ்சிய கமாண்டர்களும் படை வீரர்களும் உலகின் பாசிச எதிர்ப்பு வீரர்கள் அனைவரும் இந்த அவதூறை முற்றிலும் மறுக்கிறார்கள்.
ரஸ்சிய கம்யுனிஸ்டுகள் உட்பட உலக முழுவதுமுள்ள கம்யுனிஸ்டுக்கள் அனைவரும் இந்த அவதூறை முற்றிலும் மறுக்கிறார்கள்.
இது புரட்சிகரமக்கள் ஏகாதிபத்தியத்திற்கு எதிராகவும் எதிர்ப்புரட்சிக்கு எதிராகவும் நடந்த போராட்டங்களில் ஒரு சூதாடியை முன்னணியாளனாகக் கொண்டிருந்தார்கள் என்று பொருள் படவில்லையா?
ரஸ்சிய ராணுவத்திற்கும் பாட்டாளிவர்க்க சர்வாதிகாரத்திற்கும் சோசலிச அமைப்பு முறைக்கும் சர்வதேச கம்யுனிச இயக்கத்திற்கும் உலக முழுவதுமுள்ள புரட்சிகர மக்களுக்கும் மார்க்சிய லெனினியத்திற்கும் ஒட்டு மொத்தமான அவமதிப்பாகும்.
இப்பொழுது அழுது புலம்பிக் கொண்டு மேசையைக் குத்தி தனது உச்சஸ்தாயியில் ஸ்டாலின் மீது அவதூறு பொழிந்து கூப்பாடு போடும் குருசேவ் ஸ்டாலின் காலத்தில் அரசு மற்றும் கட்சியின் தலைமையில் அங்கம் வகித்தாரே அப்படியானால் அவர் தனக்கு என்ன தகுதியை வழங்கிக் கொள்கிறார்?
ஸ்டாலின் மீதான குருசேவின் இத்தகைய அவதூறுகளுக்கும் ஏகாதிபத்தியவாதிகள் பல்வேறு நாடுகளில் உள்ள எதிர்ப் புரட்சியாளர்கள் கம்யுனிச கொள்கையை விட்டு ஓடிப்போனவர்கள் ஆகியோருடைய அவதூறுகளுக்கும் என்ன வேறுபாடு இருக்கிறது?
மாறாக காவுட்ஸ்கி ட்ராட்ஸ்கி டிட்டோ ஜிலால் போன்ற ஓடுகாலிகளுடையதைக் காட்டிலும் உண்மையிலேயே கடுமையானவையாக இருக்கின்றன.
ரஸ்சிய கம்யுனிஸ்ட் கட்சி மத்திய கமிட்டியின் பகிரங்கக் கடிதத்தின் கீழ் கண்ட பகுதியை மேற்கோள் காட்டி மக்கள் குருசேவைக் கேட்க வேண்டும்.
மாபெரும் லெனினுடைய கட்சியைப் பற்றி சோசலிசத்தின் தாயகத்தைப் பற்றி ஒரு சோசலிசப் புரட்சியை நிறைவேற்றுவதில் உலகில் முதலாவதாக இருந்த மக்களைப் பற்றி சர்வதேச ஏகாதிபத்தியத்திற்கு எதிராகவும் உள்நாட்டு எதிர்ப் புரட்சிக்கு எதிராகவும் நடந்த போராட்டங்களில் அதன் மாபெரும் சாதனைகளை உயர்த்திப் பிடித்த மக்களைப்பற்றி கம்யுனிசத்தைக் கட்டமைக்கும் முயற்சியில் வீரசாகச அற்புதங்களை நிகழ்த்திக்கொண்டும் அர்ப்பணிப்பைக் காட்டிக்கொண்டும் இருக்கின்ற மக்களைப்பற்றி உலக உழைக்கும் மக்களுக்கான தங்களின் சர்வதேசக்கடமையை நம்பிக்கையுடன் நிறைவேற்றிக் கொண்டிருக்கின்ற மக்களைப்பற்றி எப்படி அவர்களால் இவ்வாறு சொல்ல முடியும்?
அவதூறின் அரசியல் முக்கியத்துவம் என்ற கட்டுரையில் லெனின் கூறினார் அரசியல் அவதூறு பல சமயங்களில் சித்தாந்த ஒட்டாண்டித்தனத்தையும் நிர்க்கதியையும் பேடித்தனத்தையும் அவதூறு கூறுபவனின் எரிச்சலூட்டும் பேடித்தனத்தையும் மூடிமறைத்துவிடுகிறது.
ஸ்டாலினுடைய ஆவியினால் இடையறாது அலைக் கழிக்கப்படும் உணர்வைக் கொண்டிருக்கிற ஸ்டாலினை அவமதிப்பதன் மூலம் தங்களது கொள்கை ஒட்டாண்டித்தனத்தையும் எரிச்சல் தரும் பேடித்தனத்தையும நிர்க்கதியான நிலையையும மூடி மறைத்து கொள்ள முயற்சிக்கிற ரஸ்சிய கம்யுனிஸ்ட் கட்சித் தலைவர்களுக்கு இது பொருந்தாதா?
உண்மையில் அது ஸ்டாலினை முழுவதுமாக மறுக்கும் செயல்மீது பெரும் அதிருப்தி கொண்டுள்ள பரந்துபட்ட மக்களின் பயமுறுத்தலாக இருக்கிறது.
சாத்தியப்பட்ட ஒவ்வொரு வழியிலும் ஸ்டாலினை இழிவுபடுத்தும் அதேவேளையில் ரஸ்சிய கம்யுனிஸ்ட் தலைவர்கள் ஜய்சனோவர் கென்னடி மற்றும் இவர்களைப் போன்றவர்களை நம்பிக்கையுடனும் மரியாதையுடனும் போற்றுகிறார்கள் என்பது குறிப்பிடத்தக்கதாகும்.
அவர்கள் ஸ்டாலினை பயங்கர இவானைப் போன்ற ஒரு கொடுங்கோலன் என்றும் ரஸ்சிய வரலாற்றிலே மிகப் பெரிய சர்வாதிகாரி என்றும் இழிவு படுத்துகிறார்கள்.
ஒரு புறம் ஒரு மாபெரும் மார்க்சியலெனினியவாதியை ஒரு மாபெரும் பாட்டாளி வர்க்க புரட்சியாளனை சர்வதேச கம்யுனிஸ்ட் இயக்கத்தின் ஒரு மாபெரும் தலைவனை அவர்கள் கீழ்தரமான முறையில் தாக்குகிறார்கள்.
இந்த குறிப்பிடத்தக்க சம்பவங்களுக்கிடையிலான உறவு மார்க்சியலெனினியத்திற்கு துரோகமிழைத்ததன் தவிர்க்க முடியாத பின் விளைவாகத் தோன்றியது என்பதன்றி தற்செயலாக நிகழ்ந்தது என்று கருத ஏதேனும் வாய்ப்பு உண்டா?
அந்த அணிவகுப்பில் ஸ்டாலினை தாக்கியவர்களை குருசேவ் மிகச் சரியாகவே கண்டனம் செய்து கீழ்க் கண்டவாறு பேசினார்.தோழர் ஸ்டாலினுக்கு எதிராக கரம் உயர்த்துபவர்கள் நம் அனைவருக்கும் எதிராக உயர்த்துபவர்கள்.
தோழர் ஸ்டாலினுக்கு எதிராக கரம் உயர்த்துவதன் மூலம் அவர்கள் மார்க்ஸ் எங்கெல்ஸ லெனின் ஆகியோரது போதனைகளுக்கு எதிராக கரம் உயர்த்துகிறார்கள்.
குருசேவ் தானே ஸ்டாலினை மாபெரும் தோழர் லெனின் அவர்களின் நெருங்கிய நண்பர் போராட்ட தோழன் என்றும் ஒரு மாபெரும் மேதை ஆசான் மனித குலத்தின் தலைவர் என்றும் எப்பொழுதும் வெற்றியீட்டும் மாபெரும் ராணுவத் தளபதி என்றும் மக்களின் உண்மையான நண்பன் என்றும் தனது சொந்த தந்தை என்றும் திரும்ப திரும்ப பலவிதமாக புகழ்ந்துள்ளார்.
ஸ்டாலின் தலைமைக் காலத்தில் எதிர்ப் புரட்சியாளர்களை நசுக்குவதற்கு நடைமுறையிலிருந்த கொள்கையை கடைப்பிடிப்பதிலும் ஆதரிப்பதிலும் குறிப்பாக குருசேவ்தானே மிகுந்த சுறுசுறுப்புடன் செயல்பட்டார்.
யாகிர்கள் பலிட்ஸ்கியர்கள் லியுப்செங்கியர்கள் ஜாதொனஸ்கியர்கள் மற்றும் பிற கழிசடைகளும் போலந்து நில உடைமையாளர்களை உக்ரெய்னுக்குள் கொண்டுவர விரும்பினர்.
முதலாளித்துவ முற்றுகை இருக்கும்வரை உளவாளிகளும் அழிவு வேலைக்காரர்களும் நமது நாட்டுக்குள் திருட்டுத்தனமாக அனுப்பப்படுவார்கள் என்ற தோழர் ஸ்டாலினுடைய வார்த்தைகளை நாம் நெஞ்சில் உறுதியாக நிறுத்திக்கொள்ள வேண்டும்.
ஸ்டாலின் காலத்தில் கட்சி மற்றும் அரசின் தலைமையில் இருந்த குருசேவ் எதிர்ப்புரட்சியாளர்களை நசுக்கும் கொள்கையை ஆதரித்து உறுதியாக நிறைவேற்றிய குருசேவ் அந்தக் காலத்தில் நடைபெற்ற எல்லாவற்றையும் ஏன் மறுத்துரைக்க வேண்டும்?
தன்னை மட்டும் முற்று முழுக்க தூய்மையாக்கி காட்டிக்கொண்டு எல்லா தவறுகளுக்கும் ஸ்டாலின் மீது மட்டும் ஏன் பழியைச் சுமத்த வேண்டும்?
அது ஏகாதிபத்தியவாதிகளும் அனைத்து நாடுகளின் பிற்போக்காளர்களும் மிதமிஞ்சி வரவேற்கத்தக்க ரஸ்சிய எதிர்ப்பு கம்யுனிச எதிர்ப்பு தோட்டாக்களை வழங்கியுள்ளது.
ஏகாதிபத்தியவாதிகளும அனைத்து நாடுகளின் பிற்போக்காளர்களும் டிட்டோ கும்பலும் பல்வேறு ரகமான சந்தர்ப்பவாதிகளும ரஸ்சிய நாட்டை தாக்குவதற்கும சோசலிச முகாமை தாக்குவதற்கும கம்யுனிச கட்சிகளைத் தாக்குவதற்கும இந்த வாய்ப்பைத் தாவிப் பிடித்துக்கொண்டார்கள்.
ரஸ்சிய கம்யுனிஸ்ட் கட்சி தலைவர்களால் ஸ்டாலினுக்கு எதிராக செய்யப்பட்ட வெறித்தனமான பிரச்சாரத்தினால் நீண்டகாலமாக அரசியல் சவங்களாக கிடந்த டிராட்ஸ்கியவாதிகள் மீண்டும் உயிர்பெற்று டிராட்ஸ்கிக்கு புனர்வாழ்வு கொடுக்க கூக்குரலிடுகின்றனர்.
உங்களது பேராயத்தின் முன்பு உங்கள் கட்சியின் முதல் செயலாளர் அந்த நினைவுச் சின்னத்தை நிறுவுவதாக உறுதியளித்துள்ளார் என்று குறிப்பிட்டது.
இந்தக் கடிதத்தில் ஸ்டாலினால் பலி கொள்ளப்பட்டவர்களுக்கு மதிப்பளிக்கும் வகையில் நிறுவப்படும் நினைவுச் சின்னத்தின் மீது டிராட்ஸ்கியினுடைய பெயர் பொன்னெழுத்துக்களால் பொறிக்கப்பட வேண்டும் என குறிப்பாகவே கோரப்பட்டுள்ளது.
ரஸ்சிய கம்யனிஸ்ட் கட்சியின் தலைமையால் தொடங்கப்பட்ட ஸ்டாலின் எதிர்ப்பு பிரச்சாரம் டிராட்ஸ்கியத்திற்கு கதவு திறந்து விட்டுள்ளது என்றும் டிராட்ஸ்கியத்தையும் அதன் நிறுவனமான நான்காவது அகிலத்தையும் முன்னெடுத்துச் செல்வதற்கு மாபெரும் உதவியை செய்திருக்கிறது என்றும் அவர்கள் அறிவித்துள்ளார்கள்.
ரஸ்சிய கம்யுனிஸ்ட் கட்சி தலைவர்கள் ஸ்டாலினை முழுவதுமாக மறுத்ததற்கு வெளியில் சொல்லமுடியாத உள்நோக்கம் இருக்கிறது.
ஸ்டாலின் மீதான மூர்க்கத்தனமான தாக்குதலை திரும்பவும் தொடங்குவதன் மூலம் ரஸ்சிய கம்யுனிஸ்ட் கட்சி தலைவர்கள் உலகெங்கிலுமுள்ள மக்கள் மத்தியிலும் ரஸ்சிய நாட்டில் உள்ள மக்கள் மத்தியிலும் அந்த மாபெரும் பாட்டாளிவர்க்க புரட்சியாளன் பெற்றுள்ள அழிக்க முடியாத செல்வாக்கினை துடைத்தெறிய முனைகிறார்கள்.
இதன் மூலம் திருத்தல்வாதப் பாதையை நடைமுறைப்படுத்துவதற்காக ஸ்டாலின் பாதுகாத்து வளர்த்த மார்க்சியலெனினியத்தை மறுத்துவிட முனைகிறார்கள்.
ஏகாதிபத்தியம் யுத்தம் மற்றும் சமாதானம் பாட்டாளி வர்க்கப் புரட்சி பாட்டாளி வர்க்க சர்வாதிகாரம் காலனி அரைக்காலனி நாடுகளில் புரட்சி பாட்டாளி வர்க்கக்கட்சி இன்னும் பிறவற்றின் மீதான மார்க்சியலெனினிய கொள்கைகளை அவர்கள் திருத்தியது ஸ்டாலினை அவர்கள் முழுவதுமாக மறுதலித்ததுடன் பிரிக்க முடியாதபடி பிணைக்கப் பட்டிருப்பதை நிகழ்ச்சிகள் மேலும் தெளிவாகக் காட்டுகின்றன.
தனிநபர் வழிபாட்டை எதிர்ப்பது என்ற போர்வையில்தான் ரஸ்சிய கம்யுனிஸ்ட் கட்சியின் தலைமை ஸ்டாலினை முழுவதுமாக மறுக்க முயற்சிக்கிறது.
ரஸ்சிய கம்யுனிஸ்ட் கட்சியின் தலைவர்கள் தலைமை பற்றிய கொள்கைகளிலும் கட்சி வாழ்க்கையிலும் லெனினிய மரபுகளை மீட்பதற்காக தனி நபர் வழிபாட்டை எதிர்த்த போராட்டத்தை தொடுக்கவில்லை.
மாறாக அவர்கள் தலைவர்கள் கட்சி வர்க்கம் மற்றும் மக்களுக்கிடையேயான பரஸ்பர உறவுகள் பற்றிய லெனினிய போதனைகளை மீறுகிறார்கள்.
பாட்டாளி வர்க்கத்தின் புரட்சிகர கட்சி புரட்சிகரப் போராட்டத்தில் பாட்டாளி வர்க்கத்தின் தலைமையகமாக உண்மையிலேயே பணியாற்ற வேண்டுமெனில் அது தலைவர்கள் கட்சி வர்க்கம் மக்கள் ஆகியோருக்கிடையேயான பரஸ்பர உறவுகளைச் சரியாக கையாள வேண்டும்.
மேலும் ஜனநாயக மத்தியத்துவக் கோட்பாட்டின் அடிப்படையில் கட்டப்பட்டிருக்க வேண்டும் என்று மார்க்சிய லெனினியவாதிகள் வலியுறுத்தி வருகிறார்கள்.
அத் தலைமை மார்க்சிய லெனினிய சர்வ வியாபக உண்மையை புரட்சியின் பருண்மையான நடைமுறையுடன் இணைப்பதில் சிறந்தவர்களாக விளங்கும் புடம் போட்ட தலைவர்களடங்கிய ஒரு குழுவை உள்ளடக்கியதாக இருக்க வேண்டும்.
பாட்டாளி வர்க்கக் கட்சியின் தலைவர்கள் அவர்கள் உள்ளர் கமிட்டியைச் சார்ந்தவர்களாயினும் சரி மத்திய கமிட்டியைச் சார்ந்தவர்களாயினும் சரி வர்க்கப் போராட்டம் மற்றும் புரட்சிகர வெகுஜன இயக்கங்களின் போக்கில் மக்களிடமிருந்து தோன்றுகிறார்கள்.
லெனின் மிகச் சரியாகச் சொன்னார் வரலாற்றில் எந்தவொரு வர்க்கமும் தனது அரசியல் தலைவர்களை ஒரு இயக்கத்தை கட்டி அதற்கு தலைமை தாங்கி வழி நடத்திச் செல்லக் கூடிய புகழ்பெற்றுச் சிறந்த தனது பிரதிநிதிகளை உருவாக்காமல் அரசியல் அதிகாரத்தை வென்றதில்லை.
அவர் மேலும் சொன்னார் அனுபவமிக்க பெரும் செல்வாக்கு பெற்ற கட்சி தலைவர்களை பயிற்றுவிப்பது என்பது நீண்ட காலம் பிடிக்கக்கூடிய கடினமான பணியாகும்.
ஆனால் இதில்லாமல் பாட்டாளிவர்க்க சர்வாதிகாரம் என்ற அதன் ஒன்றுபட்ட விருப்பம் என்பது ஒரு வெற்றுச் சொல்லாகவே இருக்கும்.
வரலாற்றில் மக்கள் தனிநபர் ஆகியோரது பாத்திரம் மற்றும் தலைவர்கள் கட்சி வர்க்கம் மக்கள் ஆகியவற்றின் பரஸ்பர உறவு பற்றிய மார்க்சியலெனினிய போதனைகளை எப்போதும் சீனக் கம்யுனிஸ்ட் கட்சி பின்பற்றி வந்திருக்கிறது.
தலைவர்களின் பாத்திரத்திற்கு முக்கியத்துவம் கொடுக்கும் அதேவேளையில் தனி நபர்கள் நேர்மையற்ற முறையில் அளவுக்கு அதிகமாக புகழ்படுவதையும் அவர்களின் பாத்திரம் மிகைப்படுத்தப்படுவதையும் எதிர்க்கிறோம்.
இந்த முரண்பாடற்ற சரியான எங்களுடைய அணுகுமுறை ரஸ்சிய கம்யுனிஸ்ட் கட்சி தலைமையால் முன்வைக்கப்பட்ட தனிநபர் வழிபாட்டை எதிர்த்த போராட்டத்திலிருந்து அடிப்படையிலேயே மாறுபட்டதாகும்.
தனிநபர் வழிபாட்டை எதிர்த்த போராட்டத்தை முன்வைக்கும் ரஸ்சிய கம்யுனிஸ்ட் கட்சியின் தலைவர்களது நோக்கம் அவர்கள் கூறுவதைப் போல ஜனநாயகத்தை வளர்ப்பதோ கூட்டுத்தலைமையை நடைமுறைப்படுத்துவதோ தனிநபர் பாத்திரம் மிகைப்படுத்துவதை எதிர்ப்பதோ அல்ல.
ரஸ்சிய கம்யுனிஸ்ட் கட்சி மத்திய கமிட்டியின் பகிரங்க கடிதம் தனிநபர் வழிபாட்டை நிராகரித்து அதன் பின் விளைவுகளை எதிர்த்து போராடும் வேளையில் அவர்கள் தகுதி வாய்ந்த பெருமைக்குரிய தலைவர்கள் மீது உயர்ந்த மதிப்பை வைத்திருப்பதாகவும் குறிப்பிடுகிறது.
இதன் பொருள் ஸ்டாலினை காலில் போட்டு மிதிக்கும் வேளையில் ரஸ்சிய கம்யுனிஸ்ட் கட்சி தலைவர்கள் குருசேவை வானளாவப் புகழ்கிறார்கள் என்பதாகும்.
அக்டோபர் புரட்சியின்போது இன்னும் ஒரு கம்யுனிஸ்ட் ஆகாமலும் உள்நாட்டு போரின்போது ஒரு கீழ்மட்ட அரசியல் பணியாளராகவும் இருந்த குருசேவை அவர்கள் செயலூக்கத்துடன் செம்படையை உருவாக்கியவர் என்று வர்ணிக்கிறார்கள்.
ஸ்டாலின்கிராட் போர்க்களத்தில் குருசேவின் குரலே அடிக்கடி கேட்டது என்றும் அவர் ஸ்டாலின்கிராட் வாசிகளின் ஆன்மாவாகத் திகழ்ந்தார் என்றும் சொல்லி அவர்கள் சோவியத் தேசபக்த யுத்தத்தின் தீர்மானகரமான மாபெரும் வெற்றிக்கு முழுவதுமாக குருசேவ்தான் காரணம் என்று குறிப்பிடுகிறார்கள்.
ஏவுகணை மற்றும் அணு ஆயுத தளவாடங்களில் ஈட்டிய மாபெரும் சாதனைகளுக்கு குருசேவ்தான் காரணம் என்று கூறும் அவர்கள் குருசேவை விண்வெளித்தந்தை என்று அழைக்கிறார்கள்.
ஆனால் அணு மற்றும் ஹைட்ரஜன் குண்டுகள் தயாரிப்பதில் ரஸ்சியா அடைந்த வெற்றிகள் ரஸ்சிய விஞ்ஞானிகள் தொழில் நுட்ப வல்லுநர்கள் மற்றும் ரஸ்சிய மக்கள் ஸ்டாலின் தலைமையின் கீழ் சாதித்த மாபெரும் சாதனைகளாகும் என்பது எல்லோரும் அறிந்ததே.
லெனினியம் காலாவதியாகிவிட்டது என்று கூறும் குருசேவை மார்க்சியலெனினிய அடிப்படைக் கோட்பாடுகளை திரித்துப் புரட்டிய குருசேவை அவர்கள் மார்க்சியலெனினியக் கொள்கையை ஆக்கபூர்வமாக வளர்த்துச் செழுமைப்படுத்திய புத்திக் கூர்மையுள்ள முன்மாதிரி என்று புகழ்கிறார்கள்.
ரஸ்சிய கம்யுனிஸ்ட் கட்சித் தலைவர்கள் தனிநபர் வழிபாட்டை எதிர்ப்பது என்ற போர்வையில் செய்வது யாவும் லெனின் மிகச் சரியாக சொன்னது போல சாதாரண விடயங்களைப்பற்றி மிகச் சாதாரண கண்ணோட்டங்களைக் கொண்டிருந்த பழைய தலைவர்களுக்கு பதிலாக இயற்கைக்கு அப்பாற்பட்டு முட்டாள்தனமாகவும் குழப்பமாகவும் பேசுகிற புதிய தலைவர்களை முன்வைக்கிற செயலேயாகும்.
ரஸ்சிய கம்யுனிஸ்ட் கட்சி மத்திய கமிட்டியின் பகிரங்க கடிதம் மார்க்சியலெனினியத்தை பின்பற்றும் எங்கள் நிலைப்பாட்டின் மீது அவதூறு செய்கிறது.
தனிநபர் வழிபாட்டுக் காலத்தில் திகழ்ந்து வந்த சித்தாந்தம் மற்றும் நெறிமுறைகள் தலைமைக்கான வடிவங்கள் மற்றும் முறைகள் ஆகிய நடைமுறையில் இருந்தவற்றை பிற கட்சிகள் மீது திணிக்க முயல்வதாக எங்கள் மீது அவதூறு கூறுகிறது.